Read and Write application parameters in XML - CodeProject 10,872,807 members (78,024 online)
Last Visit: 31-Dec-99 18:00 Last Update: 17-Sep-14 18:41Refresh1 YperNoisis - 3 μηνύματα που ο Ανώτερος Εαυτός σας, σας στέλνει αυτή τη στιγμή
More in this category: « Λίγο πριν τα 50 έμαθα να δίνομαι χωρίς να ξοδεύομαι. Το τέλος του 2016 έρχεται και μαζί του το τέλος μιας εποχής » Industrial Nightmare Print By Jacob King
Print by Jacob King
Tags: skull prints, skulls prints, factory prints, conveyor belt prints, pipe prints, rusty prints, rust prints, rusted prints, crack prints, cracked prints JY LEES NOU Kom stap die Inka of Camino in 2020 saam met Weg
Die Franse Camino is die gewildste roete.
Vra maar vir enigeen wat die afgelope twee jaar saam met Weg gaan stap het: Dis onvergeetlik!
Bespreek nou jou plek op een van ons staptoere in 2020 op die Franse Camino, Portugese Camino of die Inka-staproete in Peru.
Die Inka gaan jou asem wegslaan
Wanneer: 29 Maart tot 6 April 2020
Wat: Beleef ’n stukkie van Peru en die kultuur van die locals, en loop die befaamde Inka-roete in die Andes tot by Machu Picchu, een van die Sewe Wonders van die Wêreld.
Die Inka-roete self is kort – sowat 45 km in totaal – en die staptog van 4 dae behels hoogstens 16 km per dag. Onthou egter dis op ’n hoogte van meer as 3 000 meter bo seespieël en dis in die berge. Die reis begin met ’n paar dae in Cusco en die Heilige Vallei sodat jy kan akklimatiseer.
Weg sê: Hierdie is een vir die emmerskoplys en die roete is skouspelagtig. Machu Picchu is uiteraard ’n groot hoogtepunt, maar jy gaan verskeie ander Inka-terreine langs die pad sien wat ewe indrukwekkend is en wat jy nie met ’n horde toeriste hoef te deel nie.
Beginners is welkom, maar word aangemoedig om bulte te oefen. Jy kan ook nie neusoptrekkerig wees oor jou bad- en stortgeriewe nie.
Hoeveel: R39 295* (p.p. wat deel)
Wat sluit dit in: Vliegkaartjies, alle verblyf en alle vervoer, etes terwyl jy stap. Portiere dra 6 kg van jou baggasie – die res dra jy self.
Die Camino sal jou lewe verander.
Wanneer: 3 tot 12 April 2020
Wat: Die Franse Weg is die gewildste van al die roetes op die Camino de Santiago. Op hierdie toer loop jy die laaste sowat 115 km vanaf Sarria tot by die katedraal in Santiago de Compostela – genoeg sodat jy jou Compostela (jou sertifikaat van voltooiing) kan gaan afhaal.
Die roete is nie te moeilik nie en die afstande per dag nooit te ver nie (kwaaiste dag is 25 km). Beginners is welkom.
Weg sê: Jy gaan verskeie outentieke Spaanse dorpe langs die pad sien, tradisionele Spaanse kos eet en pelgrims van die wêreld oor op hierdie roete ontmoet. Die laaste dag, wanneer jy die “Berg van Vreugde” (dis eintlik maar ’n heuweltjie) na Santiago oorsteek, is ’n groot lekkerte.
Hoeveel: R28 940* (p.p. wat deel)
Wat sluit dit in: Vliegkaartjies, alle verblyf, die vervoer van jou rugsak bedags na die oornagdorpe, agt ontbyte en aandetes, busvervoer (wanneer die groep nie stap nie).
Die Portugese Camino loop lang ente langs die see af
Wanneer: 22 April tot 3 Mei 2020
Wat: Op hierdie Camino loop die groep die Portugese kusroete vanaf Baiona, in totaal sowat 125 km na die katedraal in Santiago de Compostela. Jy kwalifiseer op hierdie roete ook vir ’n Compostela (’n sertifikaat van voltooiing). Naas die Franse Weg, stap die meeste pelgrims hierdie roete.
Die eerste dag is die moeilikste, dan stap jy 28 km, maar daarna is die afstande rondom 20 km per dag. Dis ’n maklike roete en beginners is welkom.
Weg sê: Hierdie is die mooiste van al die Camino’s en jy gaan lang ente langs die strand stap. Daar is verskeie hoogtepunte, soos die Jules Verne-standbeeld in Vigo en die mooie dorpie Pontevedra. Pak jou swembroek in!
Hoeveel: R35 400* (p.p. wat deel)
Wat sluit dit in: Vliegkaartjies, alle verblyf, die vervoer van jou rugsak bedags na die oornagdorpe, nege ontbyte en sewe aandetes, busvervoer (wanneer die groep nie stap nie).
*Pryse is vir vlugte vanaf Johannesburg en is onderhewig aan wisselkoersveranderings. Die toerprys raak duurder namate die vlugte vol raak.
As jy enige vrae oor enige van die roetes het, e-pos Gerda Engelbrecht by Gerda.Engelbrecht@media24.com. Sy het al drie gestap en kan raad gee.
Vir ’n volledige reisplan en vir besprekings, stuur e-pos na weg@flightsite.co.za
Jy kan hier staan in 2020